CELEX: 32010R0607
Language: hu
Date: 2010-07-09 00:00:00
Title: A Bizottság 607/2010/EU rendelete ( 2010. július 9. ) a heringre, makrélára és fattyúmakrélára vonatkozó kirakodási és mérlegelési eljárásokról szóló 1542/2007/EK rendelet módosításáról

10.7.2010   
            
            
               HU
            
            
               Az Európai Unió Hivatalos Lapja
            
            
               L 175/27
            
         A BIZOTTSÁG 607/2010/EU RENDELETE
   (2010. július 9.)
   a heringre, makrélára és fattyúmakrélára vonatkozó kirakodási és mérlegelési eljárásokról szóló 1542/2007/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 5. cikke b) pontjára,
   mivel:
   
               (1)
            
            
               A kirakodási és mérlegelési eljárásokat a Közösség, Norvégia és a Feröer szigetek szoros együttműködésben dolgozta ki. A szóban forgó eljárásokat az 1542/2007/EK bizottsági rendelet (2) állapítja meg. E szabályok eddig csupán a Norvégiával és a Feröer szigetekkel fennálló együttműködés hatálya alá tartozó állományokra vonatkoztak. A szabályozás azonban nem alkalmazandó a makréla és a fattyúmakréla déli állományainak elterjedési területére, valamint a fogási korlátozások alá tartozó övezetekre. Helyénvaló e szabályok hatályát kiterjeszteni minden olyan területre, ahol fogási korlátozások vannak érvényben, illetve ahol ezt megköveteli az állományok védelmi helyzete vagy a hathatós ellenőrzés biztosításának szükségessége.
            
         
               (2)
            
            
               Az 1542/2007/EK rendelet 9. cikkének (3) bekezdése szerint a hal mérlegelését végző félnek mérlegelési naplót kell vezetnie, a rendelkezés ugyanakkor nem ad meg határidőt arra vonatkozóan, hogy a kötelezettségnek mikorra kell eleget tenni. A rendelkezés értelmezéséből fakadó bizonytalanságok elkerülése érdekében célszerű egyértelmű határidőt megállapítani a naplóbejegyzések megtételére.
            
         
               (3)
            
            
               Az 1542/2007/EK rendelet 9. cikke (3) bekezdésének b) pontja szerint a halaknak a kikötői rakpartról a feldolgozó üzembe való szállítására használt közúti tartálykocsik minden egyes rakományát külön kell mérlegelni és nyilvántartásba venni. A rakomány kirakodásánál az indokolatlan késedelem elkerülése érdekében azonban célszerű lehetővé tenni, hogy a tartálykocsikba berakodott, ugyanarról a hajóról származó minden egyes mennyiség tömege helyett csupán azok összesített tömegét rögzítsék, feltéve, hogy e berakodott mennyiségek mérlegelése folytonosan, megszakítás nélkül történik.
            
         
               (4)
            
            
               Az 1542/2007/EK rendeletet ezért ennek megfelelően módosítani kell.
            
         
               (5)
            
            
               A közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendelet (3) 60. cikke megállapítja a halászati termékek mérlegelésére irányadó általános szabályokat, továbbá a rendelet felhatalmazza a Bizottságot a rendelet alkalmazására vonatkozó részletes szabályok elfogadására. Figyelembe véve, hogy az említett cikk csak 2011. január 1-jétől lesz alkalmazandó, valamint tekintettel az 1542/2007/EK rendelet módosításának sürgős jellegére – azt ugyanis már a 2010-es halászati idényre alkalmazni kell –, a szóban forgó módosítás jogalapjaként helyénvaló a 2847/93/EGK rendelet 5. cikkének b) pontjára hivatkozni.
            
         
               (6)
            
            
               A halászati és akvakultúra-ágazati bizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 1542/2007/EK rendelet a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Hatály
               Ez a rendelet a heringnek (Clupea harengus), makrélának (Scomber scombrus) és fattyúmakrélának (Trachurus spp.) vagy ezek bármilyen keverékének az Európai Unió területén uniós vagy harmadik országbeli halászhajók, illetve harmadik országok területén uniós halászhajók által kirakodott, alkalmanként 10 tonnát meghaladó azon mennyiségeire alkalmazandó, amelyeket az alábbi területeken fogtak ki:
               
                           a)
                        
                        
                           a hering esetében az ICES I, II, IIIa, IV, Vb, VI és VII övezet (4);
                        
                     
                           b)
                        
                        
                           a makréla esetében az ICES IIa, IIIa, IV, Vb, VI, VII, VIII, IX, X, XII és XIV övezet, valamint a CECAF-terület (5) uniós vizei;
                        
                     
                           c)
                        
                        
                           a fattyúmakréla esetében az ICES IIa, IV, Vb, VI, VII, VIII, IX, X, XII és XIV övezet, valamint a CECAF-terület uniós vizei.
                        
                     
         
               2.
            
            
               A 9. cikk (3) bekezdésének helyébe a következő szöveg lép:
               „(3)   A hal mérlegelését végző fél minden egyes mérőrendszer tekintetében bekötött, oldalszámozott naplót (a továbbiakban: mérlegelési napló) vezet. A bejegyzéseket minden egyes kirakodott mennyiség mérlegelését követően haladéktalanul, de legkésőbb a mérlegelés befejezésének napján helyi idő szerint 23.59-kor be kell vezetni a naplóba. A mérlegelési naplóban fel kell tüntetni:
               
                           a)
                        
                        
                           azon hajó nevét és lajstromszámát, amelyből a halat kirakodták;
                        
                     
                           b)
                        
                        
                           a közúti tartálykocsik azonosító számát, ha a halat a 7. cikkel összhangban mérlegelés előtt elszállították a kirakodási kikötőből. A közúti tartálykocsik minden egyes rakományát külön kell mérlegelni és nyilvántartásba venni. Rögzíthető azonban a tartálykocsikba berakodott, ugyanarról a hajóról származó valamennyi mennyiség összesített tömege is, feltéve, hogy e berakodott mennyiségek mérlegelése folytonosan, megszakítás nélkül történik;
                        
                     
                           c)
                        
                        
                           a hal faját;
                        
                     
                           d)
                        
                        
                           az egyes kirakodott mennyiségek tömegét;
                        
                     
                           e)
                        
                        
                           a mérlegelés megkezdésének és befejezésének napját és időpontját.”
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 261., 1993.10.20., 1. o.
   
      (2)  HL L 337., 2007.12.21., 56. o.
   
      (3)  HL L 343., 2009.12.22., 1. o.
   
      (4)  ICES-övezetek (ICES, Nemzetközi Tengerkutatási Tanács): az Atlanti-óceán északkeleti részén halászatot folytató tagállamok névleges fogási statisztikájának benyújtásáról szóló, 2009. március 11-i 218/2009/EK európai parlamenti és tanácsi rendelet (HL L 87., 2009.3.31., 70. o.) meghatározása szerinti övezetek.
   
      (5)  CECAF-terület (CECAF, Kelet-közép-atlanti területek vagy a FAO 34. fő halászati övezete): az Atlanti-óceán északi részén kívüli egyes területeken halászatot folytató tagállamok által a névleges fogási statisztikák benyújtásáról szóló, 2009. március 11-i 216/2009/EK európai parlamenti és tanácsi rendelet (HL L 87., 2009.3.31., 1. o.) meghatározása szerinti terület.”